રિલાયન્સ કંપની દ્વારા આણંદ જિલ્લામાં વીસ વર્ષ અગાઉ આપેલા ગેસ કનેક્શનની કિંમત જે તે ગ્રાહકને દસ ગણી ચૂકવવાની નોબત આવતા ગરીબ અને મધ્યમ વર્ગના ગ્રાહકો દેવાના બોજા તળે દબાઇ ગયા છે. ગેસ કનેક્શનની કિંમત પેટે બોરસદની એક કો.ઓ.ક્રેડિટ સોસાયટીમાંથી કંપનીના ડિલર દ્વારા ઉપાડવામાં આવેલી લોનની રકમ ભરપાઇ કરવા માટે ફડચા અધિકારીએ તાકિદ કરતા ગ્રાહકો આર્થિક ભીંસમાં ભીંસાઇ ગયા છે.